PREDLOG

Na osnovu člana 185 Zakona o lokalnoj samoupravi („Službeni list Crne Gore“, br. 02/18,34/19,38/20 i 50/22), člana 35 Statuta opštine Tivat („Sl.list Crne Gore - opštinski propisi“ br. 24/18, 09/20), člana 11 Odluke o osnivanju JU Muzej i galerija Tivat ("Sl. list Crne Gore - opštinski propisi", br. 48/17) Odbor povjerenika opštine Tivat na sjednici održanoj dana \_\_\_\_\_\_\_\_\_. 2022. godine, donio je

O D L U K U

o davanju saglasnosti na Odluku Savjeta JU „Muzej i galerija“ Tivat o imenovanju direktorice

Član 1

Daje se saglasnost na Odluku Savjeta JU „Muzej i galerija“ Tivat br: 140/2022 od 01.09.2022. godine kojom se za direktoricu ustanove imenuje Danijela Đukić, diplomirana etnološkinja i antropološkinja.

Član 2

Mandat direktorice traje četiri godine.

Član 3

Ova Odluka stupa na snagu osmog dana od dana objavljivanja u „Službenom listu CG-opštinski propisi“.

Broj:

Tivat, \_\_\_\_\_\_\_\_\_\_. 2022. godine

Odbor povjerenika

Predsjednik,

Goran Sindik

OBRAZLOŽENJE

Pravni osnov za donošenje ove odluke sadržan je u članu 11 Odluke o osnivanju JU Muzej i galerija Tivat kojim je, između ostalog, propisano da Osnivač daje saglasnost na Odluku Savjeta Ustanove o izboru direktora Ustanove.

Članom 185 Zakona o lokalnoj samoupravi propisano je da u slučaju raspuštanja Skupštine, funkciju Skupštine do konstituisanja nove vrši Odbor povjerenika, koji imenuje Vlada.

Obzirom da je od strane Savjeta JU Muzej i galerija Tivat dostavljena Odluka broj 140/2022 od dana 01.09.2022. godine kojom se za direktoricu Ustanove imenuje Danijela Đukić, diplomirana etnološkinja i antropološkinja, na mandatni period od četiri godine, kao lice koje u potpunosti ispunjava uslove iz javnog konkursa koji je objavljen 22.07.2022.godine, to se pristupilo izradi ove Odluke i predlaže se njeno usvajanje.

Obrađivač

Služba Skupštine